У мнагадзетнай сям’і Чарнецкіх выхоўваюцца трое сыноў: сямнаццацігадовы Уладзіслаў, пятнаццацігадовы Раман і сямігадовы Іван. Хлопчыкі растуць у клопаце і любові, рэлігійным выхаванні. Яны нарадзіліся здаровымі, наведвалі дзіцячы сад, пайшлі ў школу, але… Улад і Рома сталі братамі яшчэ і па хваробе. Абодва пакутуюць ад цяжкага генетычнага захворвання, якое не дае рухацца, забірае сілы.